Ombak ya iku prastawa munggah mudhuné partikel-partikel banyu. Ombak uga bisa ditegesi obahé banyu segara sing munggah mudhun utawa nggulung-nggulung. Ana telung faktor kang njalari dumadiné ombak, ya iku "pasang-surut" "(swell)", angin pasisir "(local wind)", lan mudhun-munggahé massa watu ing dhasar samodra. Pasang-surut banyu segara iki amarga ana gaya gravitasi bulan. Nalika bulan ing posisi celak karo lumah bumi, banyu segara ing laladan iku ketarik déning gaya gravitasi bulan lan njalari banyu segara pasang. Déné ing laladan bumi liya kang adoh saka posisi bulan, banyu segara surut. Obahé banyu segara iki kanthi wujud ombak.